als_Latn dik_Latn sag_Latn
Ministri i bujqësisë Lupço Nikollovski sot ka mirëpritur bujqit dhe disa shoqata ku ka zhvilluar dialog për propozimet dhe zgjidhjet në sferën e bujqësisë. Para se të zhvillohet takimi, ministri Nikollovski tha se ndër prioritetet janë sjellja e “naftës së gjelbër” dhe pagesa e subvencioneve. Përveç asaj, duhet të paguhen gjithsej 3,5 miliardë denarë prej të cilëve rreth 1,5 miliardë për duhanin, ndërsa rritja e projektuar në 160 milionë euro mbetet si një prej përcaktimeve kryesore.
“Do të analizohet, edhe puna e Agjencisë pagesore që të përcaktohet përgjegjësi, gjegjësisht të precizohet cilat janë shkaqet për sistemimin e bllokuar dhe për aplikimin akoma të pafilluar për mbështetjen e sivjetme”, u shpreh Lupço Nikollovski, ministër i bujqësisë.
Nga Federata e Fermerëve (FFRM) mbeten me qëndrimin se çmimi minimal i grurit duhet të jetë 12 denarë.
Ndërsa bujqit siç thonë, presin një vit ekstrem të keq, dhe për këtë shkak kërkojnë angazhim nga Ministria e Bujqësisë për tejkalimin e problemeve që i presin.
“Së pari do të kërkojmë që të paguhen të gjitha subvencionet, dhe më pas të formohen komisione për vlerësimin e dëmeve. Nëse vlerësohet se ka dëme dhe nuk do të munden të korrin grurë, atëherë do të kërkojmë që të na paguhen mjetet e harxhuara, të lirohen nga pagesa e ujit dhe të mos paguajnë tokën shtetërore”, tha Eftim Shaklev, kryetar i asociacionit të bujqve.
Lidhur me dëmet që goditën rrethinën e Tetovës nga shirat e mëdha, Nikollovski tha se kanë bërë vlerësimet e para ku janë konstatuar se janë dëmtuar së paku 50 hektarë tokë bujqësore.
Përgatiti: Miradie Hasani
als_Latn als_Latn als_Latn als_Latn als_Latn als_Latn als_Latn